

ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤษภาคม 2568

เรื่อง มาตรการควบคุมการแพร่ระบาดของบุหรี่และบุหรี่ไฟฟ้าในสถานศึกษาสังกัดองค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท 0816.4/ว 3489 ลงวันที่ 31 ตุลาคม 2565

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 3535 ลงวันที่ 2 พฤศจิกายน 2565

 3. หนังสือกรมส่งเสริมการปกครองท้องถิ่น ด่วนที่สุด ที่ มท 0816.4/ว 1653 ลงวันที่ 10 เมษายน 2568

สิ่งที่ส่งมาด้วย 1. สำเนาหนังสือสำนักเลขาธิการคณะรัฐมนตรี ทำเนียบรัฐบาล ด่วนที่สุด
 ที่ นร 0505/ว(ล) 5552 ลงวันที่ 28 กุมภาพันธ์ 2568 จำนวน 1 ฉบับ

 2. นโยบายขับเคลื่อน "ท้องถิ่น 5L" จำนวน 1 ชุด

 ตามที่ กรมส่งเสริมการปกครองท้องถิ่นได้ขอความร่วมมือจังหวัดแจ้งองค์กรปกครองส่วนท้องถิ่นและสถานศึกษาพิจารณาดำเนินมาตรการเพื่อความปลอดภัยในสถานศึกษาสังกัดองค์กรปกครองส่วนท้องถิ่น และดำเนินการตามแนวทางมาตรการความปลอดภัยในการจัดกิจกรรมของสถานศึกษาสังกัดองค์กรปกครอง ส่วนท้องถิ่นตามขั้นตอน 5Ps และมาตรการความปลอดภัยในการจัดกิจกรรมของสถานศึกษา เพื่อป้องกัน ความเสี่ยงและเตรียมความพร้อมรับมือภัยด้านต่าง ๆ รวมทั้งแจ้งกำชับมาตรการการบริหารจัดการสภาพแวดล้อมความปลอดภัยในสถานศึกษาระดับปฐมวัยสังกัดองค์กรปกครองส่วนท้องถิ่น และการขับเคลื่อนนโยบายการจัดระเบียบสังคมในสถานศึกษาตามมาตรการที่กำหนด เพื่อให้องค์กรปกครองส่วนท้องถิ่นที่มีสถานศึกษาทราบ และใช้เป็นแนวทางในการกำหนดเป็นมาตรการตามความเหมาะสม และบริบทขององค์กรปกครองส่วนท้องถิ่น และสถานศึกษา ความละเอียดแจ้งแล้ว นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อให้องค์กรปกครองส่วนท้องถิ่น
และสถานศึกษาในสังกัดทุกแห่ง ได้เตรียมความพร้อมในการป้องกันการแพร่ระบาดของบุหรี่และบุหรี่ไฟฟ้า
ในสถานศึกษาและพื้นที่บริเวณโดยรอบสถานศึกษาสังกัดองค์กรปกครองส่วนท้องถิ่น เป็นเขตควบคุมการแพร่ระบาดของบุหรี่และบุหรี่ไฟฟ้า เห็นควรดำเนินการ ดังนี้

 1. แจ้งองค์กรปกครองส่วนท้องถิ่นและสถานศึกษาทุกแห่งขับเคลื่อนนโยบายการจัดระเบียบสังคมในสถานศึกษาตามมาตรการที่กำหนด โดยถือปฏิบัติตามหนังสือกรมส่งเสริมการปกครองท้องถิ่น ที่ มท 0816.4/ว 3489 ลงวันที่ 31 ตุลาคม 2565 หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 3535 ลงวันที่ 2 พฤศจิกายน 2565 และหนังสือกรมส่งเสริมการปกครองท้องถิ่น ด่วนที่สุด ที่ มท 0816.4/ว 1653 ลงวันที่ 10 เมษายน 2568 อย่างเคร่งครัด

2. ประกาศให้พื้นที่ของสถานศึกษาเป็น **“สถานศึกษาปลอดบุหรี่และบุหรี่ไฟฟ้า”** พร้อมทั้งจัดทำป้ายประกาศหน้าสถานศึกษา หรือจัดให้มีเครื่องหมายแสดงไว้ให้เห็นชัดเจนว่าเป็นเขตปลอดบุหรี่
และบุหรี่ไฟฟ้า เพื่อให้ข้าราชการครู บุคลากรทางการศึกษา นักเรียน ผู้ปกครอง และประชาชนทั่วไปทราบโดยทั่วกัน

3. มีคำสั่งมอบหมายบุคลากรของสถานศึกษาให้มีหน้าที่รับผิดชอบ สอดส่อง ควบคุมดูแล
และป้องกันพื้นที่และบริเวณโดยรอบของสถานศึกษา ไม่ให้มีการจำหน่าย จ่ายแจก มีไว้ในครอบครอง หรือสูบบุหรี่และบุหรี่ไฟฟ้าโดยเด็ดขาด หากพบเห็นให้รายงานผู้บังคับบัญชาเพื่อดำเนินการในส่วนที่เกี่ยวข้องต่อไป

/4. สร้างความตระหนัก …

 - 2 -

4. สร้างความตระหนักรู้เท่าทันพิษภัยและโทษของบุหรี่และบุหรี่ไฟฟ้า ที่มีผลกระทบต่อสุขภาพและโทษทางอาญา ให้กับข้าราชการครู บุคลากรทางการศึกษา และนักเรียน เช่น สอดแทรกเนื้อหาหรือหลักสูตรการเรียนการสอน กิจกรรม หรือสื่อประชาสัมพันธ์ในรูปแบบต่าง ๆ เป็นต้น

5. ร่วมกับองค์กรปกครองส่วนท้องถิ่นต้นสังกัด สร้างเครือข่ายการทำงานเชิงรุกร่วมกับทีมสหวิชาชีพจากหน่วยงานที่เกี่ยวข้อง อาทิ สำนักงานพัฒนาสังคมและความมั่นคงของมนุษย์จังหวัด สำนักงานสาธารณสุขจังหวัด ทหาร ตำรวจ และภาคีเครือข่ายที่เกี่ยวข้อง เพื่อจัดเวทีเสวนา หรือจัดกิจกรรมเพื่อประกาศเจตนารมณ์และรณรงค์ต่อต้านภัยจากบุหรี่และบุหรี่ไฟฟ้าอย่างต่อเนื่อง

จึงเรียนมาเพื่อโปรดพิจารณา

ขอแสดงความนับถือ

 (นายวัลลภ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5318

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวมารียะห์ ดามาลี โทร. 063-584-7236

 **สิ่งที่ส่งมาด้วย**

ร.อสถ. ................................

ผอ.กศ. ................................

ผอ.กง.สศ. ...........................

หน.ฝ.กศ. ............................

จนท. ......................................

[shorturl.asia/uFQK1](https://shorturl.asia/uFQK1)